Mênggah gumêlêngipun sadaya kawruh teyosopi punika, rak namung dumunung wontên ing Gusti Allah, kadospundi kok tiyang purun-purun anamtokakên ingkang dipun uningani ing Gusti Allah, kawêdharakên manawi têmbungipun manungsa, inggih sadhengaha wangsulanipun ing bab kawruh teyosopi punika, botên liya amung andhatêngakên gambaring pangawikanipun Pangeran ingkang tanpa warna sarta tanpa swara, dumunung wontên ing budinipun manungsa.